**Skaidrojums par valsts budžeta dotācijas aprēķinu:**

Atgādinām, ka valsts budžeta dotāciju (turpmāk – VBD) par snieguma rezerves priekšfinansējumu neaprēķina, jo saskaņā ar  Ministru kabineta 2015. gada 27. janvāra noteikumu Nr. 42 “Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas periodā līdzfinansēto projektu īstenošanai”  (turpmāk – MK noteikumi Nr.42) 2.punktu valsts budžeta dotāciju aprēķina no normatīvajos aktos par Eiropas Savienības fonda specifiskā atbalsta mērķa īstenošanu noteiktās **nacionālā publiskā finansējuma** **attiecināmo izmaksu daļas, ko iegulda pašvaldība** un kas netiek segta no projekta pašfinansēšanas rezultātā iegūtajiem līdzekļiem.

Savukārt snieguma rezerve var tikt segta no Eiropas Kohēzijas fonda (turpmāk – KF) līdzekļiem, līdz ar to tā nav attiecināmo izmaksu daļa, ko iegulda pašvaldība, bet gan pašvaldības finansējums, kas potenciāli tikai uz laiku aizstāj KF finansējumu. Vēršam uzmanību, ka MK noteikumu Nr. 42 10.punkts nosaka, ka lēmumu par valsts budžeta dotācijas piešķiršanu pieņem vienlaikus ar lēmumu par projekta iesnieguma apstiprināšanu un valsts budžeta dotācija ir atkarīga no projekta iesnieguma iesniegšanas brīdī aktuālā pašvaldības budžeta kapacitātes rādītāja.

***Piemēri valsts budžeta dotācijas aprēķinam atbilstoši MK noteikumu Nr.42 8.punktam pēc formulas:***

***A = B x C x D****, kur*

*A – valsts budžeta dotācija, euro;*

*B – projekta iesnieguma kopējais attiecināmo izmaksu apmērs, euro; (kas šajā gadījumā ir 3 400 000 euro)*

*C – normatīvajos aktos par Eiropas Savienības fonda specifiskā atbalsta mērķa īstenošanu noteiktais nacionālā publiskā finansējuma attiecināmo izmaksu īpatsvars, procentos (kas šajā gadījumā ir pašvaldības līdzfinansējums bez snieguma rezerves priekšfinansējuma - 25%);*

*D – valsts budžeta dotācijas īpatsvars, procentos (kas piemērā norādīts 25% apmērā).*

Projekts, kuru plānots pabeigt līdz 2018.gada beigām un nav plānota snieguma rezerve:

|  |  |  |
| --- | --- | --- |
| **Projekta iesniedzējs** |  |  |
| Projekta kopējās attiecināmās izmaksas | 100.00% | **3 400 000.00** (B) |
| KF | 75.00% | 2 550 000.00 |
| Nacionālā publiskā finansējuma daļa (pašvaldības finansējums un valsts budžeta dotācija pašvaldībām) | **25.00%** (C) | 850 000.00 |
| Iesniedzējam VBD īpatsvars 2016.gadā |  | **25.00%** (D) |

Projektā KF finansējums ir 75 procenti no projekta kopējām attiecināmajām izmaksām un pašvaldībai būtu jānodrošina līdzfinansējums 25 procentu (C) apmērā no projekta kopējām attiecināmajām izmaksām.

VBD īpatsvars pašvaldībai ir 25 procenti (D) no projekta iesniedzēja finansējuma attiecināmo izmaksu daļas,

projekta kopējās attiecināmās izmaksas (B) ir 3 400 000 *euro*.

VBD (A) = 3 400 000 x 25% x 25% = 850 000 x 25% = 212 500 *euro.*

Projekts, kuru pabeidz 2019.gadā un vēlāk, un plānota snieguma rezerve:

|  |  |  |
| --- | --- | --- |
| **Projekta iesniedzējs** |  |  |
| Projekta kopējās attiecināmās izmaksas | 100.00% | **3 400 000.00** (B) |
| KF | 70.36% | 2 392 239.91 |
| Nacionālā publiskā finansējuma daļa (pašvaldības finansējums un valsts budžeta dotācija pašvaldībām) | **25.00%** (C) | 850 000.00 |
| Snieguma rezerves priekšfinansējums | 4.64% | 157 760.09 |
| Iesniedzējam VBD īpatsvars 2016.gadā |  | **25.00%** (D) |

Projektā kopējais KF finansējums ir 75 procenti (pieejamais KF finansējums līdz 2018.gada beigām un snieguma rezerves priekšfinansējums, kurs pēc pozitīva EK lēmuma var kļūst par KF) no projekta kopējām attiecināmajām izmaksām un pašvaldībai būtu jānodrošina līdzfinansējums 25 procentu (C) no projekta kopējām attiecināmajām izmaksām.

VBD īpatsvars pašvaldībai ir 25 procenti (D) no projekta iesniedzēja finansējuma attiecināmo izmaksu daļas,

projekta kopējās attiecināmās izmaksas (B) ir 3 400 000 *euro*.

VBD (A) = 3 400 000 x 25% x 25% = 850 000 x 25% = 212 500 *euro.*